
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Διακοινοτικής Επιχείρησης Σπασοτριβείο Κοινοτήτων 
Ανάληψης Τριχωνίδας και Βλαχομάνδρας Ναυπακτίας - Νομού 

Αιτ/νίας. 1 

Διαδιακασίϊς και συστήματα πιστοποίησης και διασφάλισης ποιότη¬ 
τας προϊόντων, υλικών υπηρεσιών, διεργασιών και συστημάτων 

ποιότητας . .. .. 2 

Έγκριση αναπροσαρμογής των τιμολογίων εισπράξεως φορτ/κών 
και κομιστικών δικαιωμάτων Ο.Λ.Θ., για το έτος 1989 ... 3 
Τροποποίηση Κανονισμού Εργασίας Εργατών Αιμένος Θεσσαλονί¬ 
κης . 4 

Τροποποίηση Οργανισμού Εσωτερικής Υπηρεσίας Κοιν. Γέφυρας 

Ν. Θεσ/νίκης. 5 

Σύσταση Αναπτυξιακού Συνδέσμου στην 4η Γεωγραφική Ενότητα 

(Πάρου) του Νομού Κυκλάδων. 6 

Σύσταση Νομικού Προσώπου με την επωνυμία «Πνευματικό Κέντρο 
Δήμου Ν. Μουδανιών» στο Ν. Χαλκιδικής . >... 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 17306 -- . (1) 

Σύσταση Διακοινοτικής Επιχείρησης Σπασγιριβείο Κοινοτήτων Ανάλη¬ 
ψης Τριχωνίδας και Βλαχομάνδρας Ναυπακτίας - Νομού Αιτ/νίας. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις των παρ. 2 και 3 του άρθρου 246 και του άρθρου 
254 του Π. Δ/τος 76/85 (Δ.Κ.Κ.) όπως τροποποιήθηκαν με τις διατά¬ 
ξεις του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύθηκε στο 244/19.4.84 ΦΕΚ τ. Β'. 

3. Τις αποφάσεις των κοινοτικών συμβουλίων Ανάληψης και Βλαχο¬ 
μάνδρας με αριθμούς 10/89 και 9/89, αντίστοιχα, του νομού Αιτωλ/ 
νιας, αποφασίζουμε: 

1. Συνιστάται στην Ανάληψη Τριχωνίδας του νομού Αιτωλ/νίας Δια- 
κοινοτική Επιχείρηση με την επωνυμία «Διακοινοτική Επιχείρηση Κοι¬ 
νοτήτων Ανάληψης Τριχωνίδας - Βλαχομάνδρας Ναυπακτίας» από κοι¬ 
νού από την Κοινότητα Ανάληψης και την Κοινότητα Βλαχομάνδρας 
του νομού Αιτωλ/νίας ως ίδιο νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 246 έως 254 και 256, 
260 και 272 του Π.Δ. 76/85 (Δ.Κ.Κ.) όπως αυτές τροποποιήθηκαν 
με τις διατάξεις του Ν. 1832/89. 

2. Σκοπός της Επιχείρησης είναι: α) η ίδρυση και λειτουργία σύγχρο¬ 
νου σπασοτριβείου στη θέση Ζαχόλακα της Κοινότητας Ανάληψης - 
Τριχωνίδας. 

3. Συνιστάται από κοινού από την Κοινότητα Ανάληψης και την Κοι¬ 
νότητα Βλαχομάνδρας διακοινοτικό όργανο που αποτελείται από αιρε¬ 
τούς εκπροσώπους των δύο ΟΤΑ που μετέχουν στην Επιχείρηση ανά¬ 
λογα με το ποσοστό συμμετοχής τους στο κεφάλαιο της επιχείρησης και 


συγκεκριμένα από τρεις εκπροσώπους της Κοινότητας Ανάληψης και 
δύο εκπροσώπους της Κοινότητας Βλαχομάνδρας οι οποίοι ορίζονται 
από τα αντίστοιχα Κοινοτικά Συμβούλια. Το όργανο αυτό ασκεί τις αρ¬ 
μοδιότητες των κοινοτικών συμβουλίων που προβλέπονται από τις δια¬ 
τάξεις των άρθρων 246 έως 254 και 256 του Π.Δ. 76/85 Δ.Κ.Κ. 

4. Η Επιχείρηση διοικείται από πενταμελές διοικητικό συμβούλιο 
που αποτελείται από τρεις αιρετούς εκπροσώπους της Κοινότητας Ανά¬ 
ληψης και δύο αιρετούς εκπροσώπους της Κοινότητας Βλαχομάνδρας. 
Στα μέλη του Δ.Σ. προστίθεται και εκπρόσωπος των εργαζομένων (χω¬ 
ρίς αλλαγή της συστατικής πράξης) όταν η επιχείρηση απασχολεί περισ¬ 
σότερους από είκοσι εργαζόμενους. 

5. Η διάρκεια της Επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβέρνησης. 

6. Έδρα της Επιχείρησης είναι η Κοινότητα Ανάληψης του νομού Αι- 
τωλ/νίας. 

7. Το κεφάλαιο που διατίθεται στην Επιχείρηση είναι 7.575.000 
δρχ., από τα οποία 7.075.000 μετρητά και 500.000 δρχ. η αξία οικο¬ 
πέδου που βρίσκεται στη θέση Ζαχόλακα της Κοινότητας Ανάληψης. 

8. Το ποσοστό συμμετοχής στο κεφάλαιο της Επιχείρησης είναι: 

α) Η Κοινότητα Ανάληψης 58% που αντιστοιχεί σε 4,103.500 δρχ. 
μετρητά και 500.000 δρχ. αξία οικοπέδου όπως αυτή αποτιμήθηκε 
σύμφωνα με τις διατάξεις του άρθρου 9 του Ν. 2190/20, ιδιοκτησίας 
της Κοινότητας Ανάληψης εμβαδού 11.750 τ.μ. που βρίσκεται στη 
θέση Ζαχόλακα. 

β) Η Κοινότητα Βλαχομάνδρας 42% που αντιστοιχεί σε 2.971.500 
δρχ, μετρητά. 

9. Πόροι της Επιχείρησης είναι τα έσοδα από την πώληση των προϊό¬ 
ντων του σπασοτριβείου και γενικά από την άσκηση της δραστηριότητάς 
της, οι πρόσοδοι από την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις. 

10. Η επιχείρηση διαλύεται: α) με απόφαση του διαδημοτικού οργά¬ 
νου της Επιχείρησης που λαμβάνεται με την απόλυτη πλειοψηφία των 
μελών του και απόφαση του Υπουργού Εσωτερικών, β) όταν λήξει χω¬ 
ρίς να παραταθεί η διάρκεια της Επιχείρησης, γ) σε περίπτωση πτώχευ¬ 
σης της Επιχείρησης. 

Τη διάλυση ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από εκκαθαριστές που ορίζονται από 
το διαδημοτικό όργανο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποιείται η περιουσία 
και πληρώνονται τα χρέη της Επιχείρησης. 

Το υπόλοιπο περιέρχεται στις Κοινότητες Ανάληψης και Βλαχομάν¬ 
δρας, ανάλογα με το ποσοστό συμμετοχής τους στο κεφάλαιό της. 

11. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
Επιχείρησης διέπονται από τις σχετικές με τις κοινοτικές επιχειρήσεις 
διατάξεις του Π. Δ/τος 76/85, του νομού 1832/89 και την 25027/ 
9.4.1984 (ΦΕΚ 244/Β/84) απόφαση του Υπουργού Εσωτερικών. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1989 

Ο ΥΠΟΥΡΓΟΣ 

Α. ΤΖΟΧΑΤΖΟΠΟΥΛΟΣ 
-♦- 

Αριθ. 8316/1114 (2) 

Διαδικασίες και συστήματα πιστοποίησης και διασφάλισης ποιότητας 

προϊόντων, υλικών υπηρεσιών, διεργασιών και συστημάτων ποιότη¬ 
τας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα» (ΦΕΚ 
137/Α/85). 

β) Του Ν. 372/76 «περί συστάσεως και λειτουργίας Ελληνικού Ορ¬ 
γανισμού Τυποποιήσε,ως (ΕΛΟΤ) (ΦΕΚ 166/Α/30.6.76), όπως τρο¬ 
ποποιήθηκε με το άρθρο 22 παρ. 4 του Ν. 1682/87 (ΦΕΚ 14/Α/ 
16.2.1987). 

γ) Του Π. Δ/τος 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

2. ΤηνΤ 1321/25.9.87 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Βιομηχανίας, Ενέργειας και 
Τεχνολογίας Κ. Παπαναγιώτου (ΦΕΚ 531/Β/30.9.87). 

3. Την οινάγκη δημιουργίας ενιαίων διαδικασιών και συστημάτων 
πιστοποίησης για την απονομή σημάτων συμμόρφωσης ή ποιότητας και 
τη χορήγηση πιστοποιητικών συμμόρφωσης ή ποιότητας. 

4. Την ανάγκη προσαρμογής του Π.Δ. 318/83 «Διενέργεια ελέγχου 
ποιότητας για την απονομή σημάτων ποιότητας και τη χορήγηση πι¬ 
στοποιητικών ποιότητας σε προϊόντα ή υλικά», στις σύγχρονες απαιτή¬ 
σεις δημιουργίας ενιαίας πολιτικής σε θέματα πιστοποίησης, σύμφωνα 
και: α) με την οδηγία του διεθνούς Οργανισμού Τυποποίησης Ι80/ΙΕ0 
ΟυίϋΕ 2 1986, β) τα Ευρωπαϊκά πρότυπα ΕΝ σειρά 29.000 και γ) το 
Ελληνικό Πρότυπο ΕΛΟΤ 1042-88, αποφασίζουμε: 

'Αρθρο 1. 

1. Ο ΕΛΟΤ εφαρμόζει διαδικασίες και συστήματα πιστοποίησης 
(π.χ. συστήματα πιστοποίησης του Διεθνούς Οργανισμού Τυποποίησης 
150) και απονέμει σήματα συμμόρφωσης (ή ποιότητας) και χορηγεί πι¬ 
στοποιητικά (συμμόρφωσης ή ποιότητας, τύπου κ.α.) που υποδηλώνουν 
τη συμμόρφωση των προϊόντων, των υλικών, των υπηρεσιών, των διερ¬ 
γασιών και συστημάτων ποιότητας, με τις απαιτήσεις Εθνικών, Ευρω¬ 
παϊκών ή Διεθνών προτύπων, προδιαγραφών (π.χ. Βιομηχανικών, 
στρατιωτικών), συστάσεων, (π.χ. Ευρωπαϊκής Επιτροπής Τηλεπικοι¬ 
νωνιών ή Διεθνούς Επιτροπής Τηλεπικοινωνιών) ή άλλων κανονιστικών 
εγγράφων (π.χ. Κοινοτική ή Εθνική Νομοθεσία). 

Κατά την έννοια της παρούσας απόφασης: Συμμόρφωση καλείται η 
ικανοποίηση όλων των προδιαγραμμένων απαιτήσεων από ένα προϊόν, 
μία διεργασία ή μία υπηρεσία. 

Πιστοποιητικό συμμόρφωσης (ή ποιότητας) είναι το έγγραφο που χορη¬ 
γείται σύμφωνα με τους κανόνες ενός συστήματος πιστοποίησης και που 
υποδηλώνει ότι παρέχονται τα απαραίτητα εχέγγυα πως ένα επαρκώς 
χαρακτηρισμένο προϊόν, υλικό, διεργασία, υπηρεσία και σύστημα ποιό¬ 
τητας συμμορφώνεται με ένα συγκεκριμένο πρότυπο ή άλλο κανονιστικό 
έγγραφο. 

Σήμα συμμόρφωσης (ή ποιότητας) είναι το προστατευόμενο σήμα 
που απονέμεται σύμφωνα με τους κανόνες ενός συστήματος πιστοποίη¬ 
σης και υποδηλώνει ότι παρέχονται τα απαραίτητα εχέγγυα πως το 
οιντίστοιχο προϊόν, υλικό, διεργασία, υπηρεσία, και σύστημα ποιότητας 
συμμορφώνεται με ένα συγκεκριμένο πρότυπο ή άλλο κανονιστικό έγ¬ 
γραφο. 

2. Τα σήματα συμμόρφωσης (ή ποιότητας) της προηγούμενης παρα¬ 
γράφου που απονέμονται με βάση τις απαιτήσεις των Ελληνικών Προ¬ 
τύπων ή των Ευρωπαϊκών Προτύπων (ΕΝ), των Πειραματικών Ευρω¬ 
παϊκών Προτύπων (ΕΝ) και των εγγράφων εναρμόνισης (Ηϋ), της Ευ¬ 
ρωπαϊκής Επιτροπής Τυποποίησης (ΟΕΝ), της Ευρωπαϊκής Επιτροπής 
Ηλεκτρστεχνικής Τυποποίησης (ΕΕΝΕί,ΕΟ) ονομάζονται Ελληνικά 
Σήματα Συμμόρφωσης (ή Ποιότητας). Τα Ελληνικά Σήματα Συμμόρ¬ 
φωσης (ή Ποιότητας) απονέμονται αποκλειστικά από τον ΕΛΟΤ. 


3. Οι διαδικασίες της πιστοποίησης εφαρμόζονται κατά τις διατάξεις 
της παρούσας απόφασης, εφόσον ζητηθούν από ενδιαφερόμενα νομικά ή 
φυσικά πρόσωπα. 

Άρθρο 2. 

Γ. Τα σήματα συμμόρφωσης (ή ποιότητας) απονέμονται και τα πι¬ 
στοποιητικά συμμόρφωσης (ή ποιότητας) χορηγούνται, εφόσον διαπι¬ 
στωθεί από τον ΕΛΟΤ η συμμόρφωση των προϊόντων, υλικών, υπηρε¬ 
σιών, διεργασιών ή συστημάτων ποιότητας με τις απαιτήσεις των αντί¬ 
στοιχων Εθνικών, Ευρωπαϊκών ή Διεθνών προτύπων, προδιαγραφών ή 
άλλων κανονιστικών εγγράφων. 

2. Ο έλεγχος της συμμόρφωσης γίνεται με μέριμνα και ευθύνη του 
ΕΛΟΤ και μπορεί να περιλαμβάνει μεταξύ άλλων, δειγματοληψίες, ερ¬ 
γαστηριακές δοκιμές, ελέγχους, επιθεωρήσεις και αξιολογήσεις διαδι¬ 
κασιών και συστημάτων ή συνδυασμούς αυτών. 

Ο ενδιαφερόμενος πρέπει να έχει αποδεχτεί όλες τις διαδικασίες και 
τις υποχρεώσεις που απορρέουν από την παραπάνω παράγραφο. 

3. Για τη διενέργεια του ελέγχου συμμόρφωσης ο ΕΛΟΤ χρησιμο¬ 
ποιεί τα μέσα και το προσωπικό που διαθέτει. 0 ΕΛΟΤ μπορεί επίσης να 
χρησιμοποιεί τα μέσα και το προσωπικό τρίτων, φυσικών ή νομικών 
προσώπων με τον όρο, ότι οι υπηρεσίες που παρέχονται από τους τρί¬ 
τους ικανοποιούν τις απαιτήσεις του ΕΛΟΤ, που μπορεί να είναι αντί¬ 
στοιχες με τις απαιτήσεις Ελληνικών, Ευρωπαϊκών ή Διεθνών προτύ¬ 
πων, προδιαγραφών ή άλλων Κανονιστικών εγγράφων. Η χρησιμοποί¬ 
ησή τους εγκρίνεται από το Συμβούλιο Πιστοποίησης. 

4. Για την υλοποίηση της απονομής του σήματος και της χορήγησης 
του πιστοποιητικού συμμόρφωσης (ή ποιότητας) απαιτείται η υπογραφή 
σύμβασης μεταξύ του Ελληνικού Οργανισμού Τυποποίησης (ΕΆΟΤ) 
και του ενδιαφερομένου. 

Στη σύμβαση αυτή ορίζονται με λεπτομέρεια οι υποχρεώσεις του δι¬ 
καιούχου του σήματος ή πιστοποιητικού συμμόρφωσης (ή ποιότητας) 
καθώς και ο τρόπος χρησιμοποίησης των σημάτων και των πιστοποιη¬ 
τικών, για να μην παραπλανάται το κοινό. 

Ο τύπος των σχετικών συμβάσεων, ιδίως σε ότι αφορά στα καταβαλ¬ 
λόμενα στον ΕΛΟΤ δικαιώματα, στις ποινικές ρήτρες και στις διαδικα¬ 
σίες επιβολής τους και στους όρους χρήσης του σήματος ή του πιστοποι¬ 
ητικού, εγκρίνεται από το Δ.Σ. του ΕΛΟΤ μετά από εισήγηση του Συμ¬ 
βουλίου Πιστοποίησης. 

3. Ο ΕΆΟΤ υποχρεούται να γνωστοποιεί στο καταναλωτικό κοινό τα 
προϊόντα, τα υλικά, τις υπηρεσίες κ.λπ. που έχουν πάρει σήμα ή πιστο¬ 
ποιητικό και να ενημερώνει τον καταναλωτή για την ακριβή έννοια του 
σήματος και του πιστοποιητικού συμμόρφωσης (ή ποιότητας). 

Άρθρο 3. 

1. Για την υλοποίηση και την εφαρμογή των διαδικασιών πιστοποίη¬ 
σης, συστήνεται στον Ελληνικό Οργανισμκό Τυποποίησης (ΕΆΟΤ) 
Συμβούλιο Πιστοποίησης που αποτελείται από ένδεκα μέλη. 

2. Το Συμβούλιο Πιστοποίησης συγκροτείται με απόφαση του Διοι¬ 

κητικού Συμβουλίου του Ελληνικού Οργανισμού Τυποποίησης (ΕΛΟΤ) 
από: / 

α) Τον Εντεταλμένο Σύμβουλο του ΕΛΟΤ. 

β) Δύο (2) πρόσωπα ειδικής εμπειρίας και κύρους που ορίζονται από 
τον Υπουργό Βιομηχανίας, Ενέργειας και Τεχνολογίας και από ένα εκ¬ 
πρόσωπο: 

(βΐ) Του Υπουργείου Βιομηχανίας, Ενέργειας και Τεχνολογίας. 

(β2) Του Υπουργείου Εμπορίου. 

(β3) Του Υπουργείου Περιβάλλοντος, Χωροταξίας και Δημοσίων 
Έργων. 

(β4) Του Τεχνικού Επιμελητηρίου Ελλάδος. 

(β5) Του Συνδέσμου Ελληνικών Βιομηχανιών. 

(β6) Της Γενικής Συνομοσπονδίας Επαγγελματιών και Βιοτεχνών 
Ελλάδος. 

(β7) Της Ένωσης Ελλήνων Χημικών και 

(β8) Της Γενικής Συνομοσπονδίας Εργατών Ελλάδος. 

Για όλα τα μέλη ορίζονται και αναπληρωτές. 

3. Με την ίδια απόφαση του Δ.Σ. του ΕΛΟΤ για τη συγκρότηση του 
Συμβουλίου Πιστοποίησης ορίζονται ο Πρόεδρος και ο Αντιπρόεδρος 
αυτού. 

4. Ο Πρόεδρος και τα μέλη του Συμβουλίου Πιστοποίησης πρέπει να 
είναι πρόσωπα κύρους ευρείας επιστημονικής κατάρτισης και να έχουν 
πείρα σε τομείς βιομηχανίας ή γενικότερα σε τομείς παραγωγής αγα¬ 
θών και παροχής υπηρεσιών, σε τομείς εμπορίου και κατανάλωσης. 

ελέγχου ποιότητας παραγομένων αγαθών και εργαστηριακών δοκιμών 
και ελέγχων. 

5. Η θητεία των μελών του Συμβουλίου Πιστοποίησης είναι διετής 
και μπορεί να ανανεώνεται. Με απόφαση του Υπουργού Βιομηχανίας 
Ενέργειας και Τεχνολογίας, μετά πρόταση του Διοικητικού Συμβουλίου 
του ΕΆΟΤ, είναι δυνατή η παύση της θητείας μέλους ή μελών του Συμ¬ 
βουλίου Πιστοποίησης για εύλογες αιτίες όπως απουσίες από συνεδριά¬ 
σεις, καταδίκη σε αξιόποινα αδικήματα που θίγουν το κύρος του Συμ¬ 
βουλίου Πιστοποίησης, μεροληπτική τοποθέτηση σε θέματα που χειρί¬ 
ζεται το Συμβούλιο Πιστοποίησης, κοινοποίηση εμπιστευτικών συζητή¬ 
σεων που σχετίζονται με τη διαδικασία της πιστοποίησης. 

Η αντικατάσταση του εκπροσώπου από τον φορέα που προέρχεται εί¬ 
ναι στην περίπτωση αυτή υποχρεωτική, η δε θητεία του νέου μέλους 
διαρκεί για τον υπόλοιπο χρόνο της θητείας του μέλους που αντικατα- 
στάθηκε. 

6. Το Συμβούλιο Πιστοποίησης βρίσκεται σε απαρτία εφόσον παρί- 
στανται τουλάχιστον 6 μέλη και οι αποφάσεις του λαμβάνονται με 
πλειοψηφία των 3/4 των παρόντων μελών. 

Οι δεκαδικοί αριθμοί σ’ αυτή την περίπτωση στρογγυλεύονται στον 
επόμενο μεγαλύτερο αριθμό. 

7. Χρέη γραμματέα και εισηγητού στο Συμβούλιο Πιστοποίησης 
εκτελούν υπάλληλοι του Ελληνικού Οργανισμού Τυποποίησης (ΕΛ0Τ), 
που ορίζονται από το Διοικητικό Συμβούλιο αυτού με εισήγηση του 
Διευθυντού Πιστοποίησης. 

8. Το Συμβούλιο Πιστοποίησης: 

α) Καθορίζει κατά περίπτωση τις διαδικασίες πιστοποίησης για την 
απονομή των σημάτων συμμόρφωσης (ή ποιότητας) και τη χορήγηση 
των πιστοποιητικών συμμόρφωσης (ή ποιότητας) καθώς και τον τύπο 
των συμβάσεων. 

β) Εγκρίνει τη χρησιμοποίηση μέσων και προσωπικού τρίτων, εκτός 
ΕΆΟΤ, φυσικών ή νομικών προσώπων για τη διενέργεια των προβλε- 
πομένων στο άρθρο 2 παρ. 3 διαδικασιών. 

γ) Καθορίζει το πρότυπο ή την ομάδα προτύπων, τις προδιαγραφές ή 
άλλα κανονιστικά έγγραφα, με τις απαιτήσεις των οποίων πρέπει να 
συμμορφωθούν τα προϊόντα, τα υλικά, οι υπηρεσίες και οι διεργασίες για 
την απονομή του σήματος συμμόρφωσης (ή ποιότητας) ή τη χορήγηση 
του πιστοποιητικού συμμόρφωσης (ή ποιότητας). 

δ) Αποφασίζει για την έγκριση και θέση σε ισχύ των σημάτων συμ¬ 
μόρφωσης (ή ποιότητας) και τη χορήγηση πιστοποιητικών συμμόρφω¬ 
σης (ή ποιότητας) καθώς και για την απονομή ή διακοπή της χρήσης 
αυτών ή για την επιβολή κυρώσεων προβλεπόμενων από τη σχετική 
σύμβαση ή την παρούσα απόφαση. 

ε) Εισηγείται στο Διοικητικό Συμβούλιο του Ελληνικού Οργανισμού 
Τυποποίησης (ΕΛΟΤ) για θέματα κυρώσεων και αποζημιώσεων σε πε¬ 
ριπτώσεις προσβολής του κύρους του σήματος συμμόρφωσης (ή ποιότη¬ 
τας) και του πιστοποιητικού συμμόρφωσης (ή ποιότητας) και για οικο¬ 
νομικά θέματα που έχουν σχέση με τη λειτουργία των διαδικασιών πι¬ 
στοποίησης. 

στ) Συγκροτεί Κλαδικές Επιτροπές Πιστοποίησης για την παροχή 
γνωμοδότησης σε αυτό κατά την κρίση του και κατά περίπτωση, και τη 
λήψη αποφάσεων για τις οποίες τις εξουσιοδοτεί. 

Άρθρο 4. 

1. Για την υποβοήθηση του έργου του Συμβουλίου Πιστοποίησης, 
δύναται να συγκροτούνται με απόφαση του Συμβουλίου Πιστοποίησης 
Κλαδικές Επιτροπές Πιστοποίησης (ΚΕΠ) για κλάδους ομοειδών προ¬ 
ϊόντων, υλικών, υπηρεσιών, διεργασιών και συστημάτων ποιότητας, ή 
Ειδικές Επιτροπές Πιστοποίησης^ (Ε.Ε.Π.) για ειδικές εφαρμογές των 
διαδικασιών πιστοποίησης. 

2. Οι Κλαδικές Επιτροπές Πιστοποίησης και οι Ε.Ε.Π. αποτελούνται 
απο 7 μέλη, από πρόσωπα κύρους με επιστημονική κατάρτιση και 
εμπειρία στον έλεγχο ποιότητας. 

3. Με την απόφαση συγκρότησης των Κ.Ε.Π. και Ε.Ε.Π. ορίζεται ο 
Πρόεδρος αυτών και ο αναπληρωτής του. 

4. Οι Κ.Ε.Π. και οι Ε.Ε.Π. βρίσκονται σε απαρτία εφ’ όσον παρίστα- 
νται τουλάχιστον 4 μέλη και οι αποφάσεις λαμβάνονται με πλειοψηφία 
των 3/4 των παρόντων μελών τους. 

Οι δεκαδικοί αριθμοί σ’ αυτή την περίπτωση στρογγυλεύονται στον 
επόμενο μεγαλύτερο ακέραιο αριθμό. 

5. Χρέη γραμματέα και εισηγητού στις Κ.Ε.Π. και Ε.Ε.Π. εκτελούν 
υπάλληλοι του Ελληνικού Οργανισμού Τυποποίησης (ΕΛΟΤ) που ορί¬ 
ζονται από το Διοικητικό Συμβούλιο αυτού. 

6. Οι Κ.Ε.Π. και Ε.Ε.Π. εισηγούνται στο Συμβούλιο Πιστοποίησης 


θέματα που έχουν σχέση με τις διαδικασίες πιστοποίησης και την απο¬ 
νομή σημάτων συμμόρφωσης (ή ποιότητας) και τη χορήγηση πιστοποι¬ 
ητικών συμμόρφωσης (ή ποιότητας) ή τη διακοπή χρήσης αυτών. 

Άρθρο 5. 

1. Ο Ελληνικός Οργανισμός Τυποποίησης (ΕΛΟΤ) δύναται μετά 
σύμφωνη γνώμη του Συμβουλίου Πιστοποίησης: α) να συνεργάζεται για 
την απονομή σημάτων συμμόρφωσης (ή ποιότητας) και τη χορήγηση 
πιστοποιητικών συμμόρφωσης (ή ποιότητας) με άλλους αλλοδαπούς 
εθνικούς ή διεθνείς οργανισμούς αρμόδιους για τα συστήματα πιστοποί¬ 
ησης και εργαστηριακών δοκιμών και ελέγχων, β) να συνάπτει συμφω¬ 
νίες αμοιβαίας (αναγνώρισης ή απονομής σημάτων και πιστοποιητικών 
συμμόρφωσης (ή ποιότητας) με άλλους αρμόδιους αλλοδαπούς εθνικούς 
οργανισμούς ή και να αναγνωρίζει σήματα και πιστοποιητικά συμμόρ¬ 
φωσης (ή ποιότητας) των ευρωπαϊκών ή διεθνών οργανισμών. 

2. Τα σήματα και τα πιστοποιητικά συμμόρφωσης (ή ποιότητας) των 
προηγουμένων παραγράφων που απονέμονται ή αναγνωρίζονται από 
τον Ελληνικό Οργανισμό Τυποποίησης (ΕΛΟΤ) προστατεύονται όπως 
τα Ελληνικά. 

Άρθρο 6 

1. Ο χρήστης του σήματος ή του πιστοποιητικού συμμόρφωσης (ή 
ποιότητας) υποχρεούται: 

α) Να παράγει, να διαθέτει, να παρέχει υλικά, προϊόντα και υπηρεσίες 
κ.λ.π. ή να εφαρμόζει συστήματα ποιότητας που συμμορφώνονται με τις 
απαιτήσεις των προτύπων, των προδιαγραφών ή των άλλων κανονιστι¬ 
κών εγγράφων που έχουν καθοριστεί από το Συμβούλιο Πιστοποίησης 
σαν βάση για την απονομή σήματος συμμόρφωσης (ή ποιότητας) ή χο- 
ρήγηση πιστοποιητικού συμμόρφωσης (ή ποιότητας). Επιπλέον, να προ¬ 
σαρμόζει τα παραπάνω σύμφωνα με τυχόν τροποποιήσεις ή συμπληρώ¬ 
σεις των προτύπων, των προδιαγραφών ή άλλων κανονιστικών εγγρά¬ 
φων. 

β) Να παρέχει στον Ελληνικό Οργανισμό Τυποποίησης (ΕΆΟΤ) κάθε 
διευκόλυνση για τη διενέργεια του σχετικού ελέγχου για τη διαπίστωση 
της τήρησης των όρων της σύμβασης, για την απονομή σημάτων συμ¬ 
μόρφωσης (ή ποιότητας) και τη χορήγηση πιστοποιητικών συμμόρφω¬ 
σης (ή ποιότητας). 

γ) Να καλύπτει τις δαπάνες της διαδικασίας απονομής σήματος συμ¬ 
μόρφωσης (ή ποιότητας) ή της χορηγήαεως πιστοποιητικού συμμόρφω¬ 
σης (ή ποιότητας) και να διαθέτει αδάπανα στον Ελληνικό Οργανισμό 
Τυποποίησης (ΕΛΟΤ) τον απαιτούμενο αριθμό δειγμάτων προϊόντων ή 
υλικών ή ότι άλλο χρειάζεται για τον αρχικό έλεγχο και τους μετέπειτα 
ελέγχους. 

δ) Να διακόπτει αμέσως κάθε χρήση σήματος ή πιστοποιητικού συμ¬ 
μόρφωσης (ή ποιότητας) για το οποίο ο Ελληνικός Οργανισμός Τυπο¬ 
ποίησης (ΕΆΟΤ) διαπίστωσε ότι τα προϊόντα, τα υλικά, οι υπηρεσίες, οι 
διεργασίες ή τα συστήματα ποιότητας δεν συμφωνούν με τις απαιτήσεις 
των προτύπων, προδιαγραφών ή άλλων κανονιστικών εγγράφων τα 
οποία χρησιμοποιήθηκαν σαν βάση για την απονομή του σήματος ή του 
πιστοποιητικού. 

ε) Να καταβάλει στον ΕΛΟΤ, μέσα στα οριζόμενα από τη σχετική 
σύμβαση χρονικά όρια, τις αποζημιώσεις, τις ποινικές ρήτρες, ή άλλες 
δαπάνες και να κάνει τις ζητούμενες, με βάση τη σχετική σύμβαση και 
τις αποφάσεις των αρμοδίων οργάνων πιστοποίησης, αναγκαίες τεχνι¬ 
κές προσαρμογές. 

2. Η ισχύς και το δικαίωμα χρήσεως σήματος ή πιστοποιητικού 
ποιότητας είναι διάρκειας μέχρι τριών (3) ετών και δύναται να ανανεώ¬ 
νεται. 

3. Σε περίπτωση αναθεωρήσεως ή τροποποιήσεως προτύπων προ¬ 
διαγραφών ή άλλων κανονιστικών εγγράφων που έχουν καθορισθεί για 
την απονομή σήματος ή τη χορήγηση πιστοποιητικού συμμόρφωσης (ή 
ποιότητας), είναι δυνατή η παροχή μεταβατικής περιόδου στο δικαιούχο 
για την προσαρμογή των προϊόντων ή υλικών του κ.λ.π. με απόφαση 
του Συμβουλίου Πιστοποίησης. 

Άρθρο 7 

1. Κατά των αποφάσεων του Συμβουλίου Πιστοποιήσεως ο ενδιαφε¬ 
ρόμενος δύναται να ασκήσει προσφυγή στον Ελληνικό Οργανισμό Τυπο¬ 
ποίησης (ΕΛΟΤ) μέσα σ’ ένα μήνα από την κοινοποίηση σ’ αυτόν. 

2. Για την προσφυγή αποφασίζει Τριμελής Διαιτητική Επιτροπή που 
αποτελείται από το Γενικό Γραμματέα του Υπουργείου Βιομηχανίας ή 
πρόσωπο οριζόμενο από αυτόν ως Πρόεδρος, τον Πρόεδρο του Διοικητι¬ 
κού Συμβουλίου του ΕΛΟΤ και εκπρόσωπο του προσφεύγοντος. 

3. Η απόφαση εκδίδεται μέσα σε δύο μήνες από την ημερομηνία υπο¬ 
βολής της προσφυγής και εφαρμόζεται υποχρεωτικά από τα αντισυμ¬ 
βαλλόμενα μέρη. 

Άρθρο 8. 

1. Ο Ελληνικός Οργανισμός Τυποποίησης (ΕΛΟΤ) στην περίπτωση 
που ο δικαιούχος χρησιμοποιήσεως σήματος ή πιστοποιητικού συμμόρ¬ 
φωσης (ή ποιότητας) χρησιμοποιήσει το σήμα ή το πιστοποιητικό κατά 
παράβαση των διατάξεων της παρούσας απόφασης και της σχετικής 
συμβάσεως, ανακαλεί την άδεια χρησιμοποίησης του σήματος ή του πι¬ 
στοποιητικού συμμόρφωσης (ή ποιότητας) και ανακοινώνει αυτό στο 
κοινό με κάθε πρόσφορο μέσο. 

2. Στον παραβάτη της προηγούμενης παραγράφου, καθώς και σε 
οποιονδήποτε χρησιμοποιεί σήμα ή επικαλείται πιστοποιητικά συμμόρ¬ 
φωσης (ή ποιότητας) που δεν απονέμεται από τον Ελληνικό Οργανισμό 
Τυποποίησης (ΕΛΟΤ) είναι δυνατό, μετά πρόταση του Διοικητικού 
Συμβουλίου του ΕΛΟΤ, να επιβάλλεται με αποφάσεις του Υπουργού 
Βιομηχανίας, Ενέργειας και Τεχνολογίας, ανάλογα με το αντικείμενο 
και τη σοβαρότητα της παραβάσεως, πρόστιμο μέχρι ποσού δέκα εκα¬ 
τομμυρίων δρχ. (10.000.000) ή και προσωρινή ή ολική διακοπή της 
λειτουργίας των εγκαταστάσεων, στις οποίες παράγονται τα προϊόντα, 
υλικά, η άρση της αδείας του εισαγωγέως ή εμπορικού αντιπροσώπου. 
Κριτήρια για την επιβολή των ανωτέρω κυρώσεων είναι ιδίως το οικο¬ 
νομικό όφελος του παραβάτη, ο κίνδυνος για τη δημόσια υγεία και 
ασφάλεια, καθώς και η προσβολή του κύρους του θεσμού του σήματος 
και του πιστοποιητικού. 

Το παραπάνω όριο των 10.000.000 δύναται να αναπροσαρμόζεται 
με απόφαση του Υπουργού Βιομηχανίας, Ενέργειας και Τεχνολογίας με 
βάση τον επίσημο δείκτη καταναλωτού. 

Τα πρόστιμα που επιβάλλονται κατά την παραπάνω διαδικασία απο¬ 
τελούν έκτακτους πόρους του ΕΛΟΤ, και κατατίθενται στον ειδικό λο¬ 
γαριασμό που τηρείται στην Τράπεζα της Ελλάδος. 

3. Με την παρούσα απόφαση δεν θίγονται τα δικαιώματα των κατα¬ 
ναλωτών που απορρέουν από την κείμενη νομοθεσία. 

Άρθρο 9. 

Από την έναρξη ισχύος της παρούσας καταργείται η ισχύς του Π.Δ. 
318/83 καθώς και κάθε άλλη διάταξη που αντίκειται στην παρούσα 
απόφαση. 

Άρθρο 10. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 
-♦- 

Αριθ. 3422.3/7/89 (3) 

Έγκριση αναπροσαρμογής των τιμολογίων εισπράξεως φο'ρτ/κών και 
κομιστικών δικαιωμάτων Ο.Λ.Θ., για το έτος 1989. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν.Δ. 449/70 (άρθρο 10). 

2. Την απόφαση ΥΕΝ αριθ. 46301/5/87/27.4.87. 

3. Την Κ.Υ.Α. Υπουργών Οικονομικών, Εργασίας και Εμπορικής 
Ναυτιλίας αριθ. 3435/3/3/88/20.4.88. 

4. Την απόφαση ΥΕΝ αριθ, 3435.3/4/88/20.6.88. 

5. Την Κ.Υ.Α Υπουργών Οικονομικών, Εργασίας και Εμπορικής 
Ναυτιλίας αριθ. 3435.3/7/88/14.11.88. 

6. Την απόφαση ΥΕΝ αριθ. 3422.3/1/89/16.1.89. 

7. Την απόφαση ΥΕΝ αριθ. 3422.3/4/89/7.2.89. 

8. Το έγγραφο Ο.Λ.Θ. αριθ. Γ’ 1469/3.3.89. 

9. Την απόφαση του Δ.Σ./Ο.Λ.Θ. αριθμ. 20550/22.2.89. 

10. Το έγγραφο ΥΕΝ αριθ. 3422.3/6/89/16.3.89. 

11. Το έγγραφο ΥΠΕΘΟ αριθ. 7722/488/14.4.89, αποφασί¬ 
ζουμε: 

1. Την μερική έγκριση της αποφάσεως του Διοικητικού Συμβουλίου 
του Οργανισμού Λιμένος Θεσσαλονίκης αριθ. 20550/22.2.89 και συ¬ 
γκεκριμένα ως προς το μέρος, κυτής που εγκρίνει την αναπροσαρμογή, 
για το έτος 1989, του ισχύοντος τιμολογίου εισπράξεως φορτ/κών και 


κομιστικών δικαιωμάτων Ο.Λ.Θ., ως κατωτέρω: 

1. Αυξάνονται κατά ποσοστό 8% τα τιμολόγια εισπράξεως φορτ/ 
κών δικαιωμάτων Ο.Λ.Θ. και Κομιστικής Υπηρεσίας Τελωνείων. 

2. Αυξάνονται κατά ποσοστό 12% τα τιμολόγια εισπράξεως δικαιω¬ 
μάτων Ο.Λ.Θ. στα οποία υπάρχει ενσωματωμένη εργατική αντιμισθία, 
πλήν των τιμολογίων εισπράξεως εμπορευματοκιβωτίων (ΟΟΝΤΑΙ- 
ΝΕΚ5), για τα οποία το ποσοστό αυξήσεως ορίζεται σε 10%. 

3. Χορηγείται πρόσθετη αύξηση: / 

α) Κατά 4% στα τιμολόγια εισπράξεως φορτ/κών δικαιωμάτων των 
εργατικών ομάδων (Σωματείων) Σημειωτών και Προκυμαίας Λιμένος 
(συνολικά 12%) και 

β) Κατά 2% στα τιμολόγια εισπράξεως της εργατικής ομάδας (Σω¬ 
ματείου) Κύτους Α/Π (συνολικά 10%). 

4. Καθιερώνεται είσπραξη ενισχυτικού ημερομισθίου που ορίζεται σε 
6.048 δρχ. 

5. Αυξάνεται κατά ποσοστό 8% το ημερομίσθιο εισπράξεως του Λι¬ 
μένα. 

6. Χορηγείται δραχμική αύξηση των ζυγιστικών δικαιωμάτων, που 
ορίζεται σε μία (1) δραχμή ανά τόννο ζυγιζομένων φορτίων. 

7. Προστίθεται στη ΣΗΜΕΙΩΣΗ του ΤΙΜΟΛ. 19 (ΚΥΤ), 3η περί¬ 
πτωση, που έχει ως εξής: 

«3. Στην είσπραξη δικαιωμάτων Κομιστικής Υπηρεσίας Τελωνείων, 
για τη διενέργεια Τελωνειακού Ελέγχου της πργρ 8.ί, υπάγονται και οι 
διασαφήσεις μεταφορτώσεως, εξαιρουμένων των αιτήσεων μεταφορτώ- 
σεως.» 

8. Στρογγυλοποιούνται οι τιμές των τιμολογίων εισπράξεως εφ’όσον 
προκύπτουν κλάσματα της δροεχμής, ως εξής: 

Μέχρι 10 δρχ., στα επόμενα 0,10 της δραχμής. 

Από 10 δρχ. μέχρι 100 δρχ., στα επόμενα ο,50 της δροεχμής. 

Από 100 δρχ. και άνω στην επόμενη δραχμή. 

2. Η παρούσα να δημοσιευθεί στην Εφημερίδα της Κυβερνήσεως και 
η ισχύς της να αρχίσει μετά 10 ημέρες από την επομένη της δημοσιεύ- 
σεως. 

Πειραιάς, 18 Απριλίου 1989 

Ο ΥΠΟΥΡΓΟΣ 

ΑΝΤ. ΝΤΕΝΤΙΔΑΚΗΣ 

♦ 

Αριθ. 4314.111/08/89 (4) 

Τροποποίηση Κανονισμού Εργασίας Εργατών Λιμένος Θεσσαλονί¬ 
κης- 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 10 του Ν.Δ. 449/70 «περί μετονομα- 
σίας της Ε.Ζ.Λ.Θ. εις Οργανισμό Λιμένος Θεσ/νίκης...... 

2. Τις διατάξεις του αρθ. 1 και 2 του Ν.Δ. 3789/1957 «περί τροπο- 
ποιήσεως και συμπληρώσεως ενίων διατάξεων της Εργατικής Νομοθε¬ 
σίας». 

3. Τις διατάξεις τού από 24/6-8/7/58 Β.Δ. «περί καταρτίσεως δια¬ 
δικασίας υποβολής κ.λ.π. Κανονισμού Εργασίας». 

4. Τις διατάξεις του αρθ. 3 παρ. 2 του Ν.Δ. 385/1969 «περί προσ- 
λήψεως προσωπικού επί σχέσει ιδιωτικού δικαίου εις Δημοσίας Υπηρε¬ 
σίας και Ν.Π.Δ.Δ.». 

5. Τις διατάξεις του αρθ. 7 του Ν.Δ. 1198/72 (ΦΕΚ 109/78 Τ.Β'). 

6. Τις διατάξεις του Ν.Δ. 285/1974 «περί καταργήσεως του Ανω- 
τάτου Συμβουλίου Δημ. Υπηρεσιών». 

7. Την αριθμ. 46302/10/72/17.11.72 (ΦΕΚ 1024/27.11.72 
τ.Β') κοινή απόφαση Υπουργών Προεδρίας, Εργασίας και Εμπορικής 
Ναυτιλίας «Κανονισμός Εργασίας Εργατών Λιμένος θεσ/νίκης». 

Αφού είδαμε: 

Το από 16 Μαρτίου 1989 πρακτικό του Ανώτατου Συμβουλίου Ερ¬ 
γασίας, αποφασίζουμε: 

1. Την έγκριση της 20332/8.9.1988 απόφασης του Διοικητικού 
Συμβουλίου του Ο.Λ.Θ. η οποία τροποποιεί την παρ. 1 του άρθρου 9 
του Κανονισμού Εργασίας Εργατών Λιμένος Θεσσαλονίκης, που δημο- 
σιεύθηκε στο Φεκ 1024/27.11.72 τ.Β’ ως εξής: 

1. Το ωράριο εργασίας του Λιμενεργατικού προσωπικού (σημειωτές, 
αρχιεργάτες, φορτ/τές) σε όλο το λιμάνι (εκτός από το ΤΕΚΜΙΝΑΕ 
ΟΟΝΤΑΙΝΕΚ5 με χρήση γερανογέφυρας) ορίζεται: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Από 8.00 μέχρι 15.30 κάθε ημέρα, από Δευτέρα μέχρι Παρασκευή. 
Από 8.00 μέχρι 13.00, κάθε Σάββατο. 

1.1. Ειδικά το λιμενεργατικό προσωπικό που θα μετέχει στη λειτουρ¬ 
γία της γερανογέφυρας του ΤΕΚΜΙΝΑΙ, ΟΟΝΤΑΙΝΕΚ5, θα απασχο¬ 
λείται κατ’ εναλλαγή σε 3 βάρδιες και καλύπτοντας το 24ωρο, όλες τις 
ημέρες του χρόνου ως εξής: 

1η βάρδια 8.00 - 15.30 
2η βάρδια 16.00 - 23.30 

3. βάρδια 00.01 - 7.30 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Απριλίου 1989 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΟΡΓΙΟΣ ΓΕΝΝΗΜΑΤΑ! Α. ΝΤΕΝΤΙΔΑΚΗΣ 

-♦- 

Αριθ. ΕΣ.9733 (5) 

Τροποποίηση Οργανισμού Εσωτερικής Υπηρεσίας Κοιν. Γέφυρας Ν. 
θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 2,12 και 320 του Ν.1188/81 και 
5,10 του Ν.1476/84. 

2. Τις διατάξεις του Ν.1586/86 και του Π.Δ/τος 37α/87. 

3. Τη σύμφωνη Γνωμοδότηση του Υπηρεσιακού Συμβουλίου άρθρου 
14 Ν.1586/86 που διατυπώθηκε στο πρακτικό αριθ. 1/17.2.1989 
(θέμα 23ο). 

4. Την αριθ. 78/1988 απόφαση του Κοινοτικού Συμβουλίου, που 
αναφέρεται στην τροποποίηση του Οργανισμού Εσωτερικής Υπηρεσίας 
της Κοινότητας. 

5. Τις διατάξεις του άρθρου 153 του Π. Δ/τος 76/85 (ΔΚΚ). 

6. Τις αριθμ. 53560/6.8.1986, 75643/16.1.1987 και 2711/1/ 
13.7.1987 εγκυκλίους του Υπουργείου Εσωτερικών, αποφασίζουμε: 

Εγκρίνουμε την αριθ. 78/1988 απόφαση του Κοινοτικού Συμβου¬ 
λίου Γέφυρας, η οποία αφορά την τροποποίηση του Οργανισμού Εσωτε¬ 
ρικής Υπηρεσίας της Κοινότητας, όπως αναλυτικά ορίζεται σ’αυτή, 
ώστε η διάρθρωση και διαβάθμιση των υπηρεσιών της Κοινότητας να 
απαρτίζεται σε Τμήμα Διοικητικών - Οικονομικών - Τεχνικών Υπηρε¬ 
σιών με τις παρακάτω θέσεις: 

1. Κατηγορία Π.Ε. 

Κλάδος ΠΕΙ Διοικητικού: 

Μία (1) θέση με βαθμούς Γ-Α 

2. Κατηγορία ΔΕ 

α) Κλάδος ΔΕΙ Διοικητικού: 

Δύο (2) θέσεις με βαθμούς Γ-Α 

8) Κλάδος ΔΕ29 Οδηγών αυτοκινήτων (από μετατροπή αντίστοιχης 
προσωποπαγούς). 

Μία (1) θέση με βαθμούς Γ-Α 

3. Κατηγορία ΥΕ 

α) Κλάδος ΥΕ1 Κλητήρων-θυρωρών-Γενικών Καθηκόντων. 

Μία (1) θέση με βαθμούς Δ-Γ 
β) Κλάδος ΤΠΕ16 Εργατών Γενικά 

Μία (1) θέση Εργάτη Κήπων και Δενδροστοιχιών με βαθμούς Δ-Γ 
Δύο (2) θέσεις Εργατών Καθαριότητας με βαθμούς Δ-Γ (η μια (1) 
θέση από μετατροπή αντίστοιχης προσωποπαγούς). 

Μια (1) θέση Εργάτη Νεκροταφείου με βαθμούς Δ-Γ 
Μία (1) θέση εργάτη Ύδρευσης. (Η θέση αυτή θα πληρωθεί μετά την 
καθ’ οιονδήποτε τρόπο κένωση της προσωποπαγούς θέσης κλάδου 
ΔΕ25 ΤεχνίτηΎδρευσης. 

ΠΡΟΣΩΠΟΠΑΓΕΙΣ ΘΕΣΕΙΣ ΠΟΥ ΚΑΤΕΧΟΝΤΑΙ 
Μία (1) θέση κλάδου ΔΕ25 Τεχνίτη Ύδρευσης με βαθμούς Γ-Α 
Η προσωποπαγής θέση καταργείται, μόλις κενωθεί, με οποιοδήποτε 
τρόπο. 

Προϊστάμενος του Τμήματος Διοικητικών Οικονομικών και Τεχνι¬ 
κών Υπηρεσιών υπάλληλος του Κλάδου ΠΕΙ Διοικητικού με Α’ βαθμό 
και εν ελλείψει αυτού υπάλληλος κλάδου ΔΕΙ Διοικητικού με Α: βαθμό, 
όπως ειδικότερα ορίζεται στο άρθρο 9 Ν. 1586/86. 


Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 4 Απριλίου 1989 

Με εντολή Νομάρχη 
Ο Διευθυντής 
X. ΡΙΖΟΣ 

- ♦ - 

Αριθ. 1648 (6) 

Σύσταση Αναπτυξιακού Συνδέσμου στην 4η Γεωγραφική Ενότητα (Πά¬ 
ρου) του Νομού Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 177 πλην της παρ. 4 έως και 183 του 
Δημοτικού και Κοινοτικού Κώδικα (Π.Δ. 76/85). 

2. Την 35738/3.6.1988 κοινή απόφαση των Υπουργών Εσωτερι¬ 
κών, Εθνικής Οικονομίας, Περιβάλλοντος, Χωροταξίας και Δημοσίων 
Έργων «Χωρισμός των γεωγραφικών ενοτήτων του Νομού Κυκλά¬ 
δων» που δημοσιεύθηκε στο ΦΕΚ 483/Β/14.7.88. 

3. Τις αποφάσεις του Δημοτικού Συμβουλίου Πάρου και των Κοινο¬ 
τικών Συμβουλίων Αγκαιριάς Αντιπάρου, Αρχιλόχου, Κώστου, Λευ¬ 
κών, Μάρπησσας, Νάουσας με αριθ. 229/88, 3/89, 101/88, 7/89, 
3/89, 45/88, 2/89 και 3/89, αντίστοιχα, για τη σύσταση (αναπτυξια¬ 
κού συνδέσμου με την επωνυμία «ΑΝΑΠΤΥΞΙΑΚΟΣ ΣΥΝΔΕΣΜΟΣ 
ΠΑΡΟΥ ΑΝΤΙΠΑΡΟΥ» στην 4η Γεωγραφική Ενότητα Ν. Κυκλάδων, 
αποφασίζουμε: 

Επικυρώνουμε τις αποφάσεις 229/88, 3/89, 101/88, 7/89, 
3/89, 45/88, 2/89 και 3/89 (αντίστοιχα του Δημοτικού Συμβουλίου 
Πάρου και των Κοινοτικών Συμβουλίων Αγκαιριάς, Αντιπάρου, Αρχι¬ 
λόχου, Κώστου, Λευκών, Μαρπήσσης και Ναούσης, για τη σύσταση 
Αναπτυξκακού Συνδέσμου στην 4η Γεωγραφική Ενότητα Ν. Κυκλάδων 
με την επωνυμία «ΑΝΑΠΤΥΞΙΑΚΟΣ ΣΥΝΔΕΣΜΟΣ ΠΑΡΟΥ ΑΝΤΙ¬ 
ΠΑΡΟΥ». 

Σκοποί του Συνδέσμου είναι: 

1. Η εκτέλεση, λειτουργία και συντήρηση έργων ύδρευσης, αποχέ¬ 
τευσης, σφαγείων, οδοποιίας. 

2. Η εξεύρεση και εξασφάλιση χώρου απόρριψης των απορριμμάτων 
και των λυμάτων αποχέτευσης. 

3. Η προμήθεια μηχανημάτων και υλικών για την εκτέλεση και συ¬ 
ντήρηση των έργων . 

4. Η διοργάνωση πολιτιστικών εκδηλώσεων. 

5. Ο σχεδιασμός και η κατάρτιση προγραμμάτων και μεθόδων για 
την ανάπτυξη της περιοχής. 

Έδρα του Συνδέσμου είναι ο Δήμος Πάρου. 

Η χρονική διάρκεια του Συνδέσμου είναι αόριστη. 

Έσοδα του Συνδέσμου είναι: 

α) Η ετήσια εισφορά κάθε μέλους του Συνδέσμου που είναι ίση με το 
2 % των τακτικών εσόδων του προηγουμένου έτους. 

β) Οι πρόσοδοι από την περιουσία του Συνδέσμου. 

γ) Οι δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή Οργανισμούς. 

. δ) Οι πρόσοδοι από φόρους, τέλη, δικαιώματα που επιβάλλονται υπέρ 
του Συνδέσμου. 

ε) Οι επιχορηγήσεις από τους φορείς του Δημοσίου Τομέα (παρ. 6 
άρθρ. 1 Ν. 1256/82) για την εκτέλεση έργων, την κάλυψη διαφόρων 
δαπανών και την πληρωμή αποδοχών του προσωπικού Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 21 Μαρτίου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

- ♦ - 

Αριθ. 3803 (7) 

Σύσταση Νομικού Προσώπου με την επωνυμία «Πνευματικό Κέντρο 
Δήμου Ν. Μουδανιών» στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του αρθρ. 175 Π.Δ. 76/85 και Π.Δ. 331/83 «με¬ 
ταβίβαση αρμοδιοτήτων Υπ. Εσωτερικών στους Νομάρχες. 

2. Τις 218/88 και 31/89 αποφάσεις του Δημοτικού Συμβουλίου Ν. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μουδανιών, αποφασίζουμε: 

1. Συστήνουμε ίδιο Νομικό Πρόσωπο στο Δήμο Ν. Μουδανιών με την 
επωνυμία «Πνευματικό Κέντρο Δήμου Ν. Μουδανιών». 

2. Σκοπός του συνιστώμενου Ν.Π.Δ.Δ. είναι: 

α) Η δημιουργία και η ανάπτυξη πνευματικής καλλιτεχνικής και 
αθλητικής κίνησης για την ψυχαγωγία και την ανάπτυξη του μορφωτι¬ 
κού, πνευματικού, αθλητικού, ηθικού και καλλιτεχνικού επιπέδου των 
δημοτών. 

β) Η εξασφάλιση των αναγκαίων μέσων σε χώρους, όργανα, έπιπλα, 
ενδυμασίες κ.λ.π. για την επιτυχία των σκοπών του. 

γ) Η δημιουργία χώρου νεολαίας και η προώθηση του λαϊκού αθλητι¬ 
σμού. 

δ) Η ανάληψη εκδοτικής πρωτοβουλίας. 

ε) Η ενίσχυση κάθε συλλογικής προσπάθειας που επιτρέπει τους πα¬ 
ραπάνω σκοπούς. 

στ) Η βοήθεια των δραστηριοτήτων όλων των φορέων, υπηρεσιών 
και πολιτικών κομμάτων με την παραχώρηση των εγκαταστάσεων του 
Π.Κ. μετά από αίτησή τους. 

Η επιτέλεση του σκοπού του Ν.Π. θα επιτευχθεί με την ίδρυση και 
λειτουργία των κάτωθι τομέων: 

Α. Τομέας Μουσικής Παιδείας: 

Ο τομέας Μουσικής Παιδείας αποτελείται από τα τμήματα: 

1. Φιλαρμονικής που υπάγονται: 
α) Μπάντα 

β) Ορχήστρα εγχόρδων και πνευστών, 
γ) Χορωδία, και 
δ) Μαντολινάτα 

2. Ωδείο που υπάγονται οι σχολές: 

α) θεωρητική μουσικής και ανωτέρων θεωρητικών 
β) Οργανικής μουσικής, δηλ. τα τμήματα: 
πιάνου, ακορντεόν εγχόρδων (βιολιού, βιόλας, βιολεντσέλου, κο¬ 
ντραμπάσου) 

κιθάρας, μαντολίνου 
λαϊκών παραδοσιακών οργάνων 

πνευστών οργάνων (φλάουτο, όμποε, κουαρτίνο, κλαρίνο, φαγκότο, 
κορνέτα, φλυκόρνο, αλτικόρνο, τρομπόνι, ατίρο, ενφώνιο, μπάασο, 
κόρνο σαξόφωνο, κάσα), 
κρουστών οργάνων 
γ) Δραματικής απαγγελίας 
δ) Βυζαντινής μουσικής 
ε) Φωνητικής μουσικής 
στ) Διεύθυνση μπάντας, ορχήστρας, χορωδίας 
ζ) χορού 

η) Παιδαγωγικής Σχολής μουσικής 
θ) Μουσικής προπαιδείας. 

Β. Τομέας Μορφωτικής - Πνευματικής Εξύψωσης: 

Ο τομέας μορφωτικής και πνευματικής εξύψωσης αποτελείται από 
τα τμήματα: 

1. Βιβλιοθήκη 

2. Αναγνωστήριο 

3. Ελεύθερο Ανοικτό Πανεπιστήμιο 

4. θεάτρο 

Γ. Τομέας Ανάπτυξης και Μαζικού Αθλητισμού: 

Ο τομέας αυτός αποτελείται από τα τμήματα: 

1. Αθλητισμός - παιδί 

2. Αθλητισμός - γυναίκα 

3. Παιδί - θάλασσα 

4. Αθλητισμός - ώριμη ηλικία. 

Δ. Τομέας Λαογραφίας - Εικαστικών Τεχνών: 

Ε. Τομέας Γυναικών: 

ΣΤ. Τομέας Νεολαίας: 

Ζ.Τομέας Τύπου: 

3. Οι πόροι του Ν.Π. είναι: 

α) Ετήσια επιχ/ση του Δήμου τουλάχιστον 5.000.000 δρχ. 
β) Ετήσια επιχ/ση από Υπουργείο Πολιτισμού, Νομαρχία κλπ. 
γ) Έσοδα από το αντίτιμο των πραγμάτων ή υπηρεσιών που παρέχο¬ 
νται από το Ν.Π. 

δ) Εισφορές, δωρεές, κληρονομιές, κληροδοσίες, δίδακτρα, 
ε) Εισπράξεις από την οργάνωση ή συμμετοχή σε διάφορες πολιτιστι¬ 


κές εκδηλώσεις. 

στ) Έσοδα από τη δική του περιουσία. 

4. Το Ν.Π. διοικείται από 7μελές Δ.Σ. που αποτελείται: 

α) Δήμαρχος ως Πρόεδρος. 

β) Τρεις Δημοτικοί Σύμβουλοι. 

γ) Τρεις δημότες που απασχολούνται με τα πολιτιστικά θέματα από 
τους οποίους ο ένας θα είναι νεότερος των 30 ετών. 

Οι Δ.Σ. και οι δημότες θα ορίζονται από το Δημοτικό Συμβούλιο. 

Η θητεία του Δ.Σ. ακολουθεί τη δημοτική περίοδο. 

Το Διοικ. Συμβούλιο εκλέγει ένα μέλος του σαν αντιπρόεδρο, ένα σαν 
γραμματέα, ένα σαν ταμία και ένα σαν γενικό έφορο πολιτιστικών δρα¬ 
στηριοτήτων. 

5. Το Ν.Π. εκπροσωπείται στα Δικαστήρια και σε κάθε δημόσια αρχή 
από τον Πρόεδρο του Διοικητικού Συμβουλίου και όταν αυτός είναι 
απών ή κωλύεται από τον Αντιπρόεδρο. 

6. Το συνιστώμενο Ν.Π. θα στεγάζεται στο κτίριο του Π.Κ. 

7. Καταργούνται: 

Τα μέχρι σήμερα υφιστάμενα και λειτουργούντα Ν.Π. του Δήμου: 

α) Πνευματικό Κέντρο που ιδρύθηκε με τις 8/1983, και 56/1983 
αποφ. του Δ.Σ. (Ε.Ν.Χ. 56617/1983) και δημοσιεύτηκε στο αρ. 511/ 
2.9.83 ΦΕΚ, και το οποίο μετονομάσθηκε από Σπίτι Πολ/σμού σε 
Πνευματικό Κέντρο με τη 253/1985 αποφ. Δ.Σ. (ΕΝΧ 231/ 
15.1.1986) και δημοσιεύτηκε στο ΦΕΚ 57/21.2.86 (τεύχος Β'). 

β) Δημοτικό Ωδείο που συστήθηκε με την 88/1983 απόφαση του 
Δ.Σ. (ΕΝΧ 9158/14.7.83) και δημοσιεύτηκε στο ΦΕΚ 691/ 
30.11.1983). 

γ) Βιβλιοθήκη, που σ'ύστήθηκε με την 91/1969 απόφ. Δ.Σ. εγκρί- 
θηκε με το Β.Δ. 475/1969 και δημοσιεύτηκε στο 142/24.7.1969 
ΦΕΚ. 

δ) Κάμα, που συστήθηκε με την 159/1985 απόφ. ΔΣ (ΕΝΧ 8438/ 
1985) και δημοσιεύθηκε στο ΦΕΚ 525/10.9.85 (τεύχος Β’). 

Ο λόγος κατάργησης των ανωτέρω Ν.Π. είναι ότι οι σκοποί αυτών 
καλύπτονται πλήρως από το νέο Ν.Π. 

Το προσωπικό των καταργουμένων Ν.Π. ένας διοικητικός υπάλλη¬ 
λος (Κεσσίδου Ελισαάβετ) με σχέση εργασίας Ι.Δ.Α.Χ. και οι 12 καθη¬ 
γητές μουσικής με σχέση εργασίας Ι.Δ.Ο.Χ. και 1 καθαρήστρια με σύμ¬ 
βαση μίσθωσης έργου, προσλαμβάνονται από το νέο Ν.Π. και συνεχί¬ 
ζουν τα καθήκοντά τους. 

Η περιουσία των καταργουμένων Ν.Π. περιέρχεται στην κυριότητα 
του νέου Ν.Π. 

Η περιουσία του Ν.Π. με την επωνυμία: «ΠΝΕΥΜΑΤΙΚΟ ΚΕΝΤΡΟ 
ΔΗΜΟΥ Ν. ΜΟΥΔΑΝΙΩΝ» είναι: 

Α. ΒΙΒΛΙΟΘΗΚΗ 

650 βιβλία 

β. ΔΗΜΟΤΙΚΟ ΩΔΕΙΟ 

Τμήμα Ιο: - Φιλαρμονική 

ΟΡΓΑΝΑ 

Είδος: 


Κουαρτίνο τεμ. 1 

Κλαρίνα (3Ι8ΤΕΜΑ ΒΟΗΜ) τεμ. 4 

Κλαρίνα (5Ι5ΤΕΜΑ ΜΙΈΙΈΚ) τεμ. 2 

Σαξόφωνα (μι μπεμόλ άλτο πλήρες Νο 68701)Νο 
116ΑΒ τεμ. 2 

Σαξόφωνα (σι μπεμόλ τενόρο Νο 117ΑΒ) τεμ. 1 

Φλάουτα 3Ι3ΤΕΜΑ ΒΟΗΜ ντο μπεμ αλπαντά 
επάργυρο με θήκη Νο 61 τεμ. 2 

Όμποε Νο 89 8Ρ τεμ. 1 

Οταβίνο Ντο μπεμ αλπάνια επάργυρο Νο 73 τεμ. 1 

Κόρνα μι μπε μόλ φα ταστιέρα σμιθ Νο 1675 τεμ. 2 




Τρομπέτες «μ. 

Φλικόρνα «μ. 

Τζένις τβμ. 

Αλτικόρνα τβμ. 

Τρομπόνια τβμ. 

Εμφώνια τβμ. 

Μπάσσα τβμ. 

Τύμπανα τβμ. 

Κάβα τβμ. 

Πλήκτρα γκραν κάσας τβμ. 
Πιατίνια 1 ζεύγος τβμ. 


ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


15 

2 

7 
4 

8 
4 
3 
9 
2 
1 
1 


Τμήμα 2ο.: Ωδείο: 

ΟΡΓΑΝΑ 

Είδος: 

Πιάνα ΡΕΤΚΟΕ τεμ. 

Βιολί τεμ. 

Κιθάρα τεμ. 

Ακκορντεόν ^ΈΓΤΜΕΙδΤΕΚ τεμ. 
Αρμόνιο τεμ. 

Μετρονόμος τεμ. 

Έπιπλα: 


2843 


3 

1 

1 

1 

1 

1 


Έπιπλα: 

Αναλόγια τεμ. 17 

Πίνακες τβμ. 

Στολές: 

θερινές: (πουκάμισο, παντελόνι, καπέλο) τβμ. 35 

Χειμερινές: (πουκάμισο, πολόβερ, καπέλο) νέες 
στολές τεμ. . 44 

Χειμερινές (σακάκι, παντελόνι) παλιές στολές τεμ. 14 


Ανοιλόγια τεμ. 2 

Υποπόδια τεμ. 1 

Πίνακες μαρκαδόρου τεμ. 2 

Σόμπες υγραερίου τεμ. 3 

Γραφομηχανή ΑϋΕΕΚ ΟΑΜΒΚΙΕΕΕ 12 τεμ. 1 

Αριθμομηχανή 0Α8Ι0 ΕΚ 1015 τεμ. 1 

Κασετόφωνο ΗΙΤΑΟΗΙ τεμ. 1 


8. Η λειτουργία και κάθε επί μέρους άλλο θέμα θα ρυθμίζεται από τον 
κανονισμό διοίκησης και διοεχείρισης που τον καταρτίζει το Δ.Σ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πολύγυρος, 3 Απριλίου 1989 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 
Ποσοστό 5% υπέρ του Ταμείου Αλληλο- 


Η ετήσια συνδρομή είναι: 
α) Για το Τεύχος Α' 

Δρχ. 

7.000 

βοήθειας του Προσωπικού (ΤΑΠΕΤ) 
Δρχ. 350 

β) » 

» 

» 

Β’ 

» 

10.000 

» 

500 

Υ) » 

» 

» 

Γ' 

» 

4.000 

» 

200 

δ) » 

» 

» 

Δ’ 

» 

10.000 

» 

500 

ε) » 

» 

» 

Αναπτυξιακών Πράξεων 

» 

8.000 

» 

400 

στ) » 

» 

» 

Ν.Π.Δ.Δ. 

» 

4.000 

» 

200 

ζ) » 

» 

» 

ΠΑΡΑΡΤΗΜΑ 

» 

2.000 

» 

100 

η) » 

» 

» 

Δελτ. Εμπ.& Βιομ. Ιδ. 

» 

5.000 

» 

250 

θ) » 

» 

» 

Αν. Ειδικού Δικαστηρίου 

» 

1.000 

\ » 

50 

Ο » 

» 

» 

Α.Ε. & Ε.Π.Ε. 

» 

20.000 

» 

1.000 

ια) Για όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















